Къанокъуэ Арсен сабий сымаджэхэм ядоIэпыкъу
Къанокъуэ Арсен я щхьэ IуэхукIэ къыхуэкIуахэм зи чэзу зэIущIэ щадригъэкIуэкIащ Урысей Федерацэм и Президентым цIыхухэр щрагъэблагъэ и IуэхущIапIэм. Мы зэIущIэм хэтахэр зи сабийхэр гъэхъужын хуей анэхэрщ.
Налшык къалэ щыщ Уэлджыр Лолитэ Альберт и пхъум республикэм и Iэтащхьэм жриIащ мазитхум ит и сабийр зэрыныкъуэдыкъуэр. Абы хуатха хущхъуэхэр къэщэхуным ахъшэшхуэ токIуадэ. И Iуэхур апхуэдэ дыдэщ Шэджэм районым щыщ Магуевэ Залинэ Хьэсин ипхъуми — абы и сабийр мазиплI къэс зэ Санкт-Петербург ямышэу хъуркъым. А район дыдэм щыщ Хьэгъэбанэ Наргилэ Нарим ипхъуми КъБР-м и Iэтащхьэм хуиIуэтащ абы и пхъури ягъэхъужын папщIэ ахъшэшхуэ текIуадэу куэд щIауэ къызэрырагъэIэзэр.
А псоми жаIам едаIуэри, Къанокъуэ Арсен къыхуэкIуа цIыхубзхэм я сабийхэр икIэщIыпIэкIэ хъужыну ехъуэхъуащ икIи дэтхэнэми ахъшэкIэ дэIэпыкъуну къигъэгугъащ.
КъБР-м и Iэтащхьэмрэ
Правительствэмрэ
я пресс-IуэхущIапIэ.
